Държавен вестник, бр. 52, 2012 г., стр. 11

БРОЙ  52	
Д Ъ Р Ж А В Е Н  В Е С Т Н И К 	
СТР.  11  
ПОСТАНОВЛЕНИЕ № 135
ОТ 29 ЮНИ 2012 Г.
за предоставяне на допълнителни бюджетни 
кредити по бюджета на Министерството на 
регионалното развитие и благоустройството 
за финансиране дейността на Национална 
компания „Стратегически инфраструктурни 
проекти“
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Министърът на финансите да 
предостави средства в размер 494 280 лв. по 
бюджета на Министерството на регионалното 
развитие и благоустройството за 2012 г. за фи­
нансиране дейността на Национална компания 
„Стратегически инфраструктурни проекти“.
(2) Средствата по ал. 1 да се осигурят 
от централния бюджет за 2012 г. по реда на 
чл. 34, ал. 1 от Закона за устройството на 
държавния бюджет.
Чл. 2. Министърът на финансите по предло­
жение на министъра на регионалното развитие 
и благоустройството да извърши налагащите 
се от чл. 1, ал. 1 промени по бюджета на 
Министерството на регионалното развитие 
и благоустройството за 2012 г.
Заключителни разпоредби
§ 1. Постановлението се приема на осно­
вание чл. 28, ал. 1 от Закона за устройството 
на държавния бюджет във връзка с чл. 28в, 
ал. 1, т. 1 от Закона за пътищата.
§ 2. Изпълнението на постановлението 
се възлага на министъра на финансите и на 
министъра на регионалното развитие и бла­
гоустройството.
§ 3. Постановлението влиза в сила от 
27 юни 2012 г.
За министър-председател:
Цветан Цветанов
Главен секретар на Министерския съвет:
Росен Желязков
6371
ПОСТАНОВЛЕНИЕ № 136
ОТ 29 ЮНИ 2012 Г.
за изменение и допълнение на Постановление 
№ 367 на Министерския съвет от 2011 г. за 
изпълнението на държавния бюджет на Репуб­
лика България за 2012 г. (обн., ДВ, бр. 106 
от 2011 г.; изм. и доп., бр. 30 и 45 от 2012 г.)
МИНИСТЕРСКИЯТ СЪВЕТ
П О С Т А Н О В И :
§ 1. Член 71 се изменя така:
„Чл. 71. Предвидените средства в централ­
ния бюджет за лекарства по чл. 4, т. 1 от 
Закона за ветераните от войните и по чл. 15 
от Закона за военноинвалидите и военнопо­
страдалите, за дентална помощ по чл. 4, т. 2 
от Закона за ветераните от войните, както и 
за еднократна помощ при смърт на ветеран от 
войните по чл. 7, ал. 1 от Закона за ветераните 
от войните се предоставят на Агенцията за 
социално подпомагане чрез бюджета на Ми­
нистерството на труда и социалната политика 
по реда на чл. 34 от Закона за устройството 
на държавния бюджет.“
§ 2. Създават се чл. 126 и 127:
„Чл. 126. (1) Министерството на финансите 
ежедневно публикува в самостоятелна катего­
рия, обособена на интернет страницата му и 
леснодостъпна за потребителите, информация 
за всеки работен ден за:
1. извършените плащания чрез СЕБРА:
а) на държавните органи, министерствата 
и ведомствата по чл. 6,  ал. 1 от Закона за 
държавния бюджет на Република България 
за 2012 г., на Народното събрание, Сметната 
палата, Комисията за финансов надзор, Висшия 
съдебен съвет, Националния осигурителен 
институт, Националната здравноосигурител­
на каса, Българската национална телевизия, 
Българското национално радио, Българската 
телеграфна агенция, Българската академия 
на науките и държавните висши училища;
б) на Националния фонд към министъра 
на финансите, на Държавен фонд „Земеделие“, 
Фонда за покриване на разходите за привати­
зация и следприватизационен контрол, Учи­
телския пенсионен фонд, Фонд „Гарантирани 
вземания на работниците и служителите“ и 
извънбюджетната сметка към министъра на 
финансите за средствата от продажбата на 
предписани емисионни единици;
2. предоставени трансфери/субсидии/вре­
менни безлихвени заеми от централния бю­
джет за общините;
3. други извършени плащания – по обслуж­
ване на държавния дълг (лихви и главници), 
вноска в общия бюджет на Европейския 
съюз, субсидии и капиталови трансфери за 
нефинансови предприятия и организации с 
нестопанска цел и др.
(2) Информацията по ал. 1, т. 1 се публи­
кува по отделни първостепенни системи и по 
код за вид плащане в СЕБРА.
(3) Първостепенните разпоредители с бю­
джетни кредити, включени в СЕБРА, публи­
куват ежедневно на интернет страницата си 
информация за плащанията в СЕБРА общо за 
първостепенната система, по второстепенни 
системи/разпоредители и по код за вид пла­
щане за всеки работен ден.
(4) Българската академия на науките и 
държавните висши училища публикуват ин­
формация за плащанията на подведомствените 
си разпоредители по реда на ал. 3.